Държавен вестник, бр. 70, 2021 г., стр. 19

БРОЙ  70	
Д Ъ Р Ж А В Е Н  В Е С Т Н И К 	
СТР.  19  
§ 5. Наредбата за условията и реда за 
осъществяване на дейностите, свързани с 
оръжията, боеприпасите, взривните вещества 
и пиротехническите изделия и контрола над 
тях във и от въоръжените сили на Републи-
ка България, приета с Постановление № 278 
на Министерския съвет от 2010 г. (обн., ДВ, 
бр. 96 от 2010 г.; изм. и доп., бр. 13 и 63 от  
2011 г., бр. 60 от 2012 г., бр. 49 от 2013 г., бр. 60 
от 2014 г., бр. 57 от 2015 г., бр. 46 от 2017 г. и 
бр. 25 от 2020 г.), в чл. 82н, ал. 1 думите „Съв-
местното командване на силите“ се заменят 
с „Командването за логистична поддръжка“.
Заключителна разпоредба
§ 6. Постановлението влиза в сила от 
1 септември 2021 г., с изключение на § 1, т. 6 
и § 2, т. 3 – 12, които влизат в сила от деня 
на обнародването му в „Държавен вестник“.
Министър-председател:  
Стефан Янев
и.д. Главен секретар на Министерския съвет:  
Красимир Божанов
5127
МИНИСТЕРСТВА 
И ДРУГИ ВЕДОМСТВА
МИНИСТЕРСТВО  
НА ЗДРАВЕОПАЗВАНЕТО
Наредба за изменение и допълнение на На­
редба № 17 от 2004 г. за условията и реда 
за включване на лица, нуждаещи се от при­
саждане на органи, в служебния регистър 
на Изпълнителната агенция „Медицински 
надзор“ и за подбор на конкретен реципиент 
на орган, тъкан или клетки (обн., ДВ, бр. 56 
от 2004 г.; изм., бр. 39 от 2007 г. и бр. 41 от 
2019 г.)
§ 1. Създава се чл. 4а:
„Чл. 4а. (1) В лечебните заведения по 
чл. 4, ал. 1 със заповед на съответния ръ-
ководител се създават лекарски комисии, 
които извършват оценка на здравословното 
състояние на пациентите и вземат решение 
относно необходимостта от извършване на 
органна трансплантация.
(2) Ръководителите на лечебните заведения 
по чл. 4, ал. 1 представят на изпълнителния 
директор на Изпълнителната агенция „Меди-
цински надзор“ заповедите за сформираните 
комисии в срок до 7 дни от тяхното издаване 
и при всяка настъпила промяна.“
§ 2. В чл. 5 се правят следните изменения 
и допълнения:
1. В ал. 1 се създава изречение второ: 
„Към предложението се прилага решението 
на комисията по чл. 4а.“
2. В ал. 2 след думите „включено в слу-
жебния регистър на Изпълнителната агенция 
„Медицински надзор“ се добавя „веднъж 
годишно и при всяка промяна в здравослов-
ното състояние“.
§ 3. В чл. 6 ал. 1 се изменя така:
„(1) Изпълнителната агенция „Медицин-
ски надзор“ вписва лице, нуждаещо се от 
присаждане на орган, в служебния регистър 
на Изпълнителната агенция „Медицински 
надзор“ въз основа на предложението по 
чл. 5, ал. 1. При установяване на непълнота 
в представеното предложение и/или липса 
на решение на лекарската комисия ИАМН 
уведомява лечебното заведение, направило 
предложението, и указва срок за отстраняване 
на непълнотата, който не може да бъде по-
дълъг от три работни дни. При неспазване 
на посочения срок лицето не се включва в 
служебния регистър на ИАМН, за което се 
уведомяват лечебното заведение и лицето, 
съответно неговият родител/настойник/
попечител.“
§ 4. Създава се чл. 7а:
„Чл. 7а. (1) Лица, които не са български 
граждани или не се ползват с правата на 
български граждани съгласно Закона за 
здравето, могат да бъдат включени в слу-
жебния регистър на Изпълнителната агенция 
„Медицински надзор“ за трансплантация от 
жив донор, ако са изпълнени едновременно 
следните условия:
1. необходимостта от трансплантация е 
установена съгласно чл. 4 и 4а;
2. представено е заверено копие на доку-
мента за самоличност на лицето;
3. представени са документи, издадени от 
компетентна институция, удостоверяващи 
възможността лицето да продължи своето 
лечение и следтрансплантационно наблюдение 
в държавата си по произход;
4. представени са медицински документи, 
удостоверяващи наличието на заболяване, 
довело до необходимостта от трансплантация 
и наблюдението, което лицето е получило в 
държавата си по произход;
5. представени са документи, удостоверя-
ващи начина на финансиране на трансплан-
тацията;
6. представени са документи, удостове-
ряващи родствената връзка между донора 
и реципиента, издадени от компетентните 
държавни институции в държавите по про-
изход на лицата;
7. представени са документи, издадени от 
компетентна институция, удостоверяващи, 
че на потенциалния донор е осигурено ме-
дицинско проследяване и грижи в държавата 
по произход.
(2) Всички документи, издадени от други 
държави, следва да бъдат заверени и придру-
жени с легализиран превод на български език.